कारोबारी से बाइक सवारों ने छीने 3.5 लाख
चीमाचौक स्थित ओरिएंटल बैंक आॅफ कॉमर्स से पेमेंट निकाल कर कार में बैठने जा रहे टेक्सटाइल कारोबारी से हेलमेट पहने बाइक सवार दो झपटमारों ने कैश वाला बैग छीन लिया। बैग में साढ़े तीन लाख रुपए की नकदी थी। कारोबारी ने शोर मचाया, लेकिन तब तक झपटमार फरार हो चुके थे। एसीपी अमन बराड़, इंस्पेक्टर सुभाष चंद्र, सीआईए स्टाफ की टीम मौके पर पहुंच गए। पुलिस ने मामला दर्ज कर जांच शुरू कर दी है।
शिकायतकर्ता चंडीगढ़ रोड स्थित प्रिंस बीवर्स के मालिक दीपक नरुला ने बताया कि वह सिविल लाइंस स्थित अपनी फैक्ट्री के लिए निकले थे। उनके बैग में पहले से ढाई लाख रुपए थे। बैंक से उन्होंने 1 लाख रुपए निकलवाए। बाजू में बैग दबाकर वह कार का दरवाजा खोल रहे थे तभी पीछे से पल्सर बाइक पर आए 2 युवकों ने बैग छीन लिया और उन्हें धक्का मार दिया। उन्होंने शोर मचाया। अास-पास खड़े कुछ लोग झपटमारों के पीछे भागे, लेकिन झपटमार तेज रफ्तार से भाग निकले।
^इलाके में लगे सीसीटीवी कैमरों की फुटेज खंगाली जा रही है। लेकिन अभी तक किसी भी कैमरे से ठीक फुटेज नहीं मिली है। मोटरसाइकिल भी साफ दिखाई नहीं दे रही है। फिलहाल कारोबारी के बयान पर मामला दर्ज कर लिया गया है। -अमनबराड़, एसीपी सेंट्रल
hin_Deva hin_Deva hin_Deva hin_Deva